Gâra de Liyon-Jian-Macé

figura|La gâra de Liyon-Jian-Macé en fèvriér 2020
La gâra de Liyon-Jian-Macé, tot-pariér la gâra Jian-Macé, avouéc lo nom inicial "halta Jian-Macé" est na gâra ferroviére arpitana et pués francêse des lignes depués Liyon-Pèrrâche jusqu'a Marselye-Sant-Charlo (via Grenoblo) et depués Paris Gâra de Liyon jusqu'a Marselye-Sant-Charlo. El est situâ u crouésement des avegnues Jian Jôrés et pués Berthelot, a 171 métros de hiôtor diens lo sèptiémo arrondissament de Liyon, ch·èf-luè de la Mètropola de Liyon et de la règ·ion Ôvèrgne-Rôno-Ârpes.

El a aviu étâ uvèrta en 2009, por la SNCF (Sociètât Nacionala des Chemins de Fèr francês). 

O-v est na gâra de voyagiors SNCF desservie por des trens TER Ôvergne Rôno-Ârpes. El est asse-ben un pouent de correspondance multimodâl avouéc lo tren, lo mètro B et pués lo tramevê T2.

## Situacion ferroviére
La gâra de Liyon-Jian-Macé est enstalâ u pouent kilomètrico PK 512,2 de la ligne depués Paris-Liyon jusqu’a Marselye Sant-Charlo, entre-mié les gâres de Liyon-Pèrrâche et de Sent-Fons, et pués sur la ligne de Liyon-Pèrrâche jusqu’a Marselye Sant-Charlo (via Grenoblo), entre-mié les gâres de Liyon-Pèrrâche et de Vènissiœx.

El est asse-ben sur lo trajèt de la ligne de Liyon-Pèrrâche jusqu'a Geneva (frontiére), mas o y at gins de quê que pôt étre desservi sur ceta ligne.

## Histouère
Céla gâra est diens lo projèt BEEL (Baragne Express de l'Ére mètropolitêna Liyonêse)**, por dèchargiér du trafic depués les gâres de Pârt-Diô et Pèrrâche, avouéc des accès depués la baragne des TCL (Transpôrts en Comon Liyonês).

En 2004, la gâra devêt étre na simpla halta sens personèl, mas l'anciéna règ·ion Rôno-Ârpes att demandâ l'èvolucion du projèt avouéc la crèacion d'un guichèt avouéc personèl. El at étâ inogurâ lo  et uvèrte u trafic voyagiors 5 jorns aprés.

El se trove u pont ferroviére sur l'avegnue Jian Jôrês, u crouèsement avouéc l'avegnue Berthelot. U pllan-pied, o y at doux sales d'entrâ, desot lo pont, de pârt et d'ôtra de l'avegnue. Des ascensors permetont de rejouendre lo quê centrâl de 250 métros de long, desservi por los trens.

## Frèquentacion
La SNCF estime lo trafic a 1 181 281 voyagiors en 2019.

## Sèrvices ux voyagiors

### Reçua
Gâra de la SNCF, el at un guichèt uvèrt du delon u dessando et fermâ lo demenche et los jorns de fétes. O y at des ôtomatos por achetar des belyéts de tren.

### Dèssèrta
Tués los jorns, la gâra est dèssèrvie por des trens TER Ôvèrgne-Rôno-Ârpes, des relacions :

* dês Liyon-Pèrrâche (ou bien Mâcon-Vela) a Valence, Piérralata ou Avignon-Centro
* dês Liyon-Pèrrâche (ou bien Velafranche) a Vièna
* dês Liyon-Pèrrâche a Sant-André-lo-Goua

### Entèrmodalitât
O y at un pârc por los vèlos avouéc un sèrviço de locacion, et un ôtro por les vouètures.

Diens los hals, o y at des ècrans d'acuely avouéc les endicacions por los prochens trens, et por lo mètrô B et lo tramevê T2.

Les lignes de bus C4, C7, C12, C14, 35 et 64 sont a proximitât de la gâra.

## Fresca du centenére
Tot u long de l'avengnue Berthelot, o y at un *carnet de voyâjo* avouéc 24 paniôx a la hiôtor des voutes de sotien. Inôgurâ lo , il relate l'histouère du quartiér de la Guilyotiére.

## Notes et rèferences

### Rèferences


### Notes


### Vocabulèro


### Articlos liyês

* Gâra de Liyon-Pârt-Diô
* Gâra de Liyon-Pèrrâche
* TER Ôvèrgne-Rôno-Ârpes
* Liyon
* Mètrô de Liyon
* Tramevê de Liyon
Catègorie:Liyon
Catègorie:Gâra de Liyon
Catègorie:Transpôrt
Catègorie:Transpôrt fèrrovièro
Catègorie:Transpôrt a Liyon
Catègorie:Transpôrt fèrrovièro en Ôvèrgne-Rôno-Ârpes
Catègorie:Legne dês Paris-Liyon tant qu’a Marselye-Sant-Chârlo
Catègorie:Gâra
Catègorie:Gâra arpetana
Catègorie:Transpôrt fèrroviéro en Arpetania
Catègorie:Velin